लार्ड माउंटबेटन को सही ठहराने वाली यह फिल्म इतिहास के जानकारों के अलावा आम दर्शकों में भी रोमांच पैदा करती है. पर इतिहास की सच्चाई पर इतिहाकारों की अपनी राय हो सकती है. फिल्मकार ने 1947 के माहौल को फिल्म में बहुत सुंदर तरीके से गढ़ा है. फिल्म की पटकथा में बहुत बारीकी से काम किया गया है. पटकथा इस तरह से बुनी गयी है कि फिल्म अंत तक दर्शक को बांधकर रखती है. यह पटकथा लेखन का ही कमाल है कि आलिया व जीत की प्रेम कहानी कहीं भी देश की आजादी व बंटवारे के दर्द के बीच में नहीं आती है. दोनों समानांतर चलती हैं. पर लार्ड माउंटबेटन व उनकी पत्नी के रिश्तों को ठीक से उकेरने की जरुरत थी.